РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/419-15

20. октобар 2015. године

Б е о г р а д

З А П И С Н И К

141. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 20. ОКТОБРА 2015. ГОДИНЕ

 Седница је почела у 9,38 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Жарко Мићин, Јасмина Обрадовић, заменик члана Биљане Пантић Пиље, Бранка Јанковић, Светислав Вукмирица, Петар Петровић, Жарко Обрадовић, Неђо Јовановић, Драган Јовановић, Тања Томашевић Дамњановић и Балинт Пастор.

 Седници нису присуствовали чланови Одбора: Верољуб Арсић, Драган Николић, Мирко Чикириз, Гордана Чомић, Весна Бесаровић и Биљана Хасановић-Кораћ, као ни њихови заменици.

 Седници су присуствовали: Радоје Савићевић, секретар Министарства привреде, Душан Пурић, вршилац дужности помоћника министра привреде, Нермина Љубовић, директор сектора у Привредној комори Србије, Младен Младеновић, вршилац дужности помоћника министра пољопривреде и заштите животне средине, Саша Стаматовић, вршилац дужности директора Управе за шуме и Љиљана Совиљ, начелник Одељења у Министарству пољопривреде и заштите животне средине.

 На предлог председника Одбора, једногласно (са 10 гласова за) је усвојен следећи

Д н е в н и р е д:

 Усвајање записника са 140. седнице Одбора;

1. Разматрање Предлога закона о улагањима, који је поднела Влада;

2. Разматрање Предлога закона о изменама и допунама Закона о Агенцији за лиценцирање стечајних управника, који је поднела Влада;

3. Разматрање Предлога закона о споразумном финансијском реструктурирању, који је поднела Влада;

4. Разматрање Предлога закона о потврђивању Споразума између Владе Републике Србије и Владе Чешке Републике о развојној сарадњи, који је поднела Влада;

5. Разматрање Предлога закона о изменама и допунама Закона о шумама, који је поднела Влада.

 Пре преласка на одлучивање о тачкама дневног реда, Одбор је једногласно усвојио записник са 140. седнице Одбора (са 10 гласова за).

 Прва тачка дневног реда. Разматрање Предлога закона о улагањима, који је поднела Влада.

 Одбор је размотрио Предлог закона о улагањима, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са 10 гласова за, један није гласао).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање Предлога закона о изменама и допунама Закона о Агенцији за лиценцирање стечајних управника, који је поднела Влада.

 Одбор је размотрио Предлог закона о изменама и допунама Закона о Агенцији за лиценцирање стечајних управника, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 11 гласова за).

 За известиоца Одбора на седници Народне скупштине одређен је председник Одбора.

Трећа тачка дневног реда. Разматрање Предлога закона о споразумном финансијском реструктурирању, који је поднела Влада.

 Одбор је размотрио Предлог закона о споразумном финансијском реструктурирању, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 11 гласова за).

 За известиоца Одбора на седници Народне скупштине одређен је председник Одбора.

 Четврта тачка дневног реда. Разматрање Предлога закона о потврђивању Споразума између Владе Републике Србије и Владе Чешке Републике о развојној сарадњи, који је поднела Влада.

Одбор је размотрио Предлог закона о потврђивању Споразума између Владе Републике Србије и Владе Чешке Републике о развојној сарадњи, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

 Пета тачка дневног реда. Разматрање Предлога закона о изменама и допунама Закона о шумама, који је поднела Влада.

 Одбор је размотрио Предлог закона о изменама и допунама Закона о шумама, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

 Седница је завршена у 9,43 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић